
Kriminaalpoliitika osakonna seisukoht

Kuna lepingu tekst on juba valmis, siis on praeguses faasis võimalik avaldada arvamust, kas olla raamlepingu poolt või vastu. KPO hinnangul raamleping ei tekita Eesti jaoks hetkel otseseid sisulisi probleeme, kuna konkreetne andmevahetus hakkab sõltuma hilisematest kahepoolsetest lepingutest. Saame aru, et tegemist on olulise lepinguga ning vastuargumente seega ei esita. 
Soovime rõhutada, et oluline on järgmine etapp, milleks on kahepoolsed läbirääkimised USA ja Eesti vahel. KPO soovib kindlasti olla läbirääkimistel osaline, kuna leping puudutab ilmselt ka Eesti Kohtuekspertiisi Instituuti, kes töötleb andmeid mida USA soovib saada. Seega tuleb tagada, et vahetatavate andmete ulatus oleks lepingus selgelt piiritletud. Samuti on läbirääkimistel olulised teemad lisaks automaatpäringute tegemisele raamlepingust tulenevalt logimine, infoturbemeetmed, intsidentidest teavitamine ja statistika kogumine. JDM-i vaatest on ka väga oluline lahendada kulude jaotamise ja rahastuse küsimused enne kahepoolse lepingu sõlmimist. 


